Kunnia Ukrainalle! -graffiti Lissabonissa
**"Kunnia Ukrainalle!"** (ukr. Слава Україні!, *Slava Ukrajini!*) on ukrainalainen kansallinen huudahdus, jota käytetään myös tervehdyksenä. Venäjän hyökättyä Ukrainaan helmikuussa 2022 huudahdus on levinnyt myös ympäri maailmaa.

Historia
--------

Tervehdys otettiin käyttöön 1900-luvun alussa, jolloin sitä käytettiin runsaasti Ukrainan itsenäisyyssodan vuosina 1917–1921. Huudahduksen alkuperäksi mainitaan usein Harkovan opiskelijoiden yhteisö 1800-luvun lopulla, jolloin siihen vastattiin "Kunnia ympäri maailmaa! (ukr. По всій землі слава!, *Po vsi zemli slava!*)". Vuoden 1917 vallankumouksen yhteydessä Ukrainan itsenäisyyden puolesta taistelevat alkoivat huutaa "Eläköön demokraattinen tasavalta, kunnia Ukrainalle! (ukr. Хай живе демократична республіка! Слава Україні!, *H’ai žyve demokratytšna respublika! Slava Ukrajini!*)"

Ukrainan jouduttua neuvostovallan alle jatkoivat ukrainalaiset kansallismieliset huudahduksen käyttö. Stepan Banderan johtaman Ukrainalaisten nationalistien järjestön siiven OUN-B:n tunnuslauseeksi se otettiin huhtikuussa 1941.

Toisen maailmansodan jälkeen huudahdus säilyi yleisessä käytössä Ukrainasta Länsi-Eurooppaan paenneiden ukrainalaisten keskuudessa. Neuvostoliitossa huudahdus oli kielletty Ukrainan kansan itsenäisyystaistelun symbolina.

1980- ja 1990 -luvuilla lausahduksesta tuli Ukrainan itsenäisyyttä kannattavien mielenosoittajien tunnuslause. Tähän vaikutti osaltaan Mihail Gorbatšovin uudistukset, joihin kuului muun muassa laajempi sananvapaus. Tässä vaiheessa Ukrainassa alettiin myös kuulla huudahdusta "Kunnia kansalle! (ukr. Слава нації!, *Slava natsiji!*)", johon vastattiin "Kuolema vihollisille! (ukr. Смерть ворогам!, *Smert voroham!*)".

Ukrainan itsenäistymisen jälkeen huudahduksesta kehittyi yleinen isänmaallinen huudahdus. Vuonna 1995 Ukrainaan tekemänsä valtiovierailun yhteydessä Yhdysvaltain presidentti Bill Clinton käytti puheessaan Kunnia Ukrainalle! -huudahdusta.

Vuonna 2018 presidentti Petro Porošenkon ehdotuksesta huudahduksesta tuli Ukrainan asevoimien virallinen tervehdys. Siihen vastataan **"Kunnia sankareille!"** (ukr. Героям слава!, *Herojam slava!*). Aikaisemmin sotilaat tervehtivät toisiaan tovereina.

Venäjän hyökkäyksen jälkeen
---------------------------

Kun Venäjä hyökkäsi Ukrainaan 2022, termi levisi yleiseen käyttöön maailmalla Ukrainan ja ukrainalaisten tukemisen osoittamiseksi. Tunnettuja ulkomaalaisia poliitikkoja, jotka ovat sisällyttäneet huudahdukseen puheisiinsa, ovat muiden muassa Boris Johnson, Nancy Pelosi, Jacinda Ardern, Ursula von der Leyen, Mark Rutte ja Andrej Plenković. Myös Yhdistyneen kuningaskunnan YK-suurlähettiläs, Barbara Woodward, käytti huudahdusta pitäessään puhetta YK:ssa.

Toukokuussa 2022 Viro ilmoitti lyövänsä kahden euron muistorahan, johon tervehdys sisällytettiin. Muistorahan suunnitteli ukrainalainen pakolainen, Darja Titova.

Galleria
--------

* Lausahdus ukrainaksi New Yorkissa järjestetyssä mielenosoituksessaLausahdus ukrainaksi New Yorkissa järjestetyssä mielenosoituksessa
* Ukrainan vuoden 1941 itsenäisyysjulistus, jonka lopusta huudahdus löytyy.Ukrainan vuoden 1941 itsenäisyysjulistus, jonka lopusta huudahdus löytyy.
* Huudahdus kyltissä Venäjän Helsingin-suurlähetystön edustallaHuudahdus kyltissä Venäjän Helsingin-suurlähetystön edustalla
* Huudahdus joulukoristeessaHuudahdus joulukoristeessa

Lähteet
-------

1. 1 2  «Слава Україні!» – історія гасла боротьби за незалежність *Радіо Свобода*. Viitattu 27.2.2022. (ukrainaksi)
2. ↑  "Glory to Ukraine!": Who and when was the slogan created? *istpravda.com.ua*.  4.10.2018. Viitattu 2.3.2023. (englanniksi)
3. ↑  Radeljić, Branislav (2021-01-18). *The Unwanted Europeanness?: Understanding Division and Inclusion in Contemporary Europe* (in en). Walter de Gruyter GmbH & Co KG. ISBN 978-3-11-068425-4. "For instance, the chant, "Glory to Ukraine!" (Slava Ukraini!), followed by "Glory to the Heroes!" (Heroiam slava!), had its origins in Ukraine's national revolution of 1917-1920, but it became widespread as a slogan under the wing of the Organization of Ukrainian Nationalists (OUN) under the leadership of Stepan Bandera."
4. ↑  New 'Glory to Ukraine' army chant invokes nationalist past  24.08.2018. Deutsche Welle. Viitattu 27.2.2022. (englanniksi)
5. ↑  USA lämmitti Ukrainan-suhteitaan Presidentti Clinton käyttää Kiova-korttia tasapainoilussa Venäjän kanssa Christopher sanoi vierailun tukevan Ukrainan alueellista koskemattomuutta *Helsingin Sanomat*.  13.5.1995. Viitattu 2.3.2023.
6. 1 2  "Slava Ukraini" *Medium*.  31.3.2022. Viitattu 2.3.2023. (englanniksi)
7. ↑  Rada approves salute 'Glory to Ukraine' in Ukrainian army *Interfax-Ukraine*. Viitattu 27.2.2022. (englanniksi)
8. ↑  'Glory to Ukraine': hundreds of thousands march against Russian invasion *France 24*.  27.2.2022.  Arkistoitu 2022-2-28. Viitattu 23.2.2023. (englanniksi)
9. ↑  PM statement to the House of Commons on Ukraine: 24 February 2022 *GOV.UK*. Viitattu 2.3.2023. (englanniksi)
10. ↑  'Slava Ukraini': Zelenskyy becomes Congress' great unifier *AP NEWS*.  16.3.2022. Viitattu 2.3.2023. (englanniksi)
11. ↑  Parliament condemns 'bully' Putin; PM, Luxon face off on living costs *NZ Herald*. Viitattu 2.3.2023. (englanniksi)
12. ↑  Speech by President von der Leyen at the European Parliament Plenary on the Russian aggression against Ukraine *European Commission*.  1.3.2022. Viitattu 2.3.2023. (englanniksi)
13. ↑  Rutte spreekt Oekraïners toe in videoboodschap: 'Slava Ukraini!' *RTL Nieuws*.  3.3.2022. Viitattu 2.3.2023. (hollanniksi)
14. ↑  Danas smo svi Ukrajinci! Slava Ukrajini! O sudbini Kijeva ovisi budućnost Europe! *hdz.hr*.  2.3.2022. Viitattu 2.3.2023. (kroatiaksi)
15. ↑  If we do not stand up now, then every nation is at risk: UK statement to the General Assembly on Ukraine *GOV.UK*. Viitattu 2.3.2023. (englanniksi)
16. ↑  Ukrainian refugee's 'Slava Ukraini' design chosen for new Estonian €2 coin *ERR*.  5.5.2022. Viitattu 26.2.2023. (englanniksi)